“Dief” brand dood in winkel wat hy glo beroofŉ Man is Saterdag dood nadat hy glo by ŉ winkel ingebreek het waar ŉ brand later uitgebreek het, het die polisie in Limpopo gesê. Die man het na bewering omstreeks 02:00 ŉ winkelvenster gebreek by dié winkel in Ga Dikgale om kruideniersware te steel, het konstabel Moses Molepo gesê. “Hy het die winkel geplunder en is toe vasgevang binne die winkel. Hy het van rookinaseming gesterf.” Molepo sê die winkel het heeltemal afgebrand. Die oorsaak van die brand is nie bekend nie. Die man is nog nie identifiseer nie. Die polisie sal die saak verder ondersoek, het Molepo gesê. -SAPA